proxectonos/corpus_dominio_legal_administrativo_tmp huggingface dataset:
SUBMINISTRO DE COMBUSTIBLE PARA OS VEHÍCULOS E MAQUINARIA
ADMINISTRACIÓN LOCAL — Municipal — Nigrán (Contratos administrativos, 15/01/2018)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2017/170C a) Descripción do obxecto: CONTRATACIÓN DO Subministro de combustible para os vehículos e maquinaria do concello de nigrÁn b) Prazo de execución (meses): 4 anos (48 meses) a partir da sinatura do contrato. a) Tramitación: Ordinaria b) Procedemento: Aberto. c) Forma: Concurso. Importe total (euros): Presuposto base de licitación: As empresas, nas suas ofertas económicas, indicarán a porcentaxe, expresada en tanto por cento, de desconto por litro suministrado sobre o prezo medio publicado para España, no “Boletín Petrolero de la Comisión Europea” para os diferentes tipos de combustibles con todas as tasas e impostos incluidos. O prezo establecerase en euros/litros con catro decimais e entendese que no mesmo están incluidos todos os impostos legalmente aplicables, independientemente dos litros descargados ou instalación atendida. A este prezo non será aplicado ningún incremento por carga incompleta ou devolución. Os descontos que se ofrezan serán fixos e non poderán revisarse durante o prazo de vixencia do contrato. Importe máximo do contrato: 200.000,00 Euros (sen IVE) (Corresponde ós 4 anos do contrato dividido en partes iguais por ano) o que supón un máximo de 50.000 Euros (sen IVE) por ano. IVE (21%): 42.000,00 Euros. Importe total: 242.000,00 Euros a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentacion de ofertas. a) Clasificación: Non se require clasificación. a) Data límite de presentación: 15 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: a) Entidade: Concello de Nigrán (Pontevedra). b) Data: décimo día hábil contado a partir do seguinte ó de finalización do prazo de presentación das ofertas. c) Hora: 13,00 horas. Perfil do contratante do Concello de Nigrán na Plataforma de Contratos Públicos de Galicia.https://www.contratosdegalicia. gal/consultaOrganismo. jsp? lang=gl&ID=800&N=292&OR=292&SORT=2&ORDER=2 O ALCALDE-PRESIDENTE
SUBSTUCIÓN DO SR. ALCALDE POLA TTE. DE ALCALDE Mª DOLORES CASTIÑEIRA ALÉN DENDE O 25 DE DECEMBRO DE 2017 AO 1 DE XANEIRO DE 2018
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 02/01/2018)

Con data 18 de decembro de 2017 o Carmen Melania Subires Griñena ditou decreto Número: 2017-0956 segundo o cal: Considerando que corresponde aos Tenentes de Alcalde, en canto tales, substituír na totalidade das súas funcións e polo orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que durante o período que vai dende o 25 de decembro de 2017 ao 1 de xaneiro de 2018 (ambos incluídos) por vacacións, o Sr. Alcalde atoparase ausente do Municipio. Por todo iso, en virtude do disposto nos artigos 23.3 de la Lei 7/1985, de 2 de abril, Reguladora das Bases de Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO: Delegar en Dª Essaadia Ceruelo Aguaviva, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período que vai do 25 de decembro de 2017 ao 1 de xaneiro de 2018 (ambos incluídos). SEGUNDO: A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO: O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO: A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente si non se formula ante esta Alcaldía expresa manifestación de non aceptación da delegación no termo de tres días hábiles. QUINTO: A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO: No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.
AUTORIZACIÓN PARA TRABALLAR A LEIRA Nº 679 DA Z. C. P. DE SOMOZA-OUZANDE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 31/01/2018)

Por D. Antonio Piso Rey solicitouse autorización para traballar a leira nº 679 (polígono 4) da Z. C. P., de Somoza-Ouzande, sita na paraxe “Sobre do Valo” do lugar de Subeiros da parroquia de Somoza, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada 16 de xaneiro de 2018 O Alcalde, (documento asinado electrónicamente ao marxe)
MODIFICACIÓN ORDENANZA FISCAL SERVIZO AXUDA NO FOGAR
ADMINISTRACIÓN LOCAL — Municipal — Campo Lameiro (Ordenanzas e Regulamentos, 27/11/2018)

O Pleno deste Concello, en sesión [ordinaria/extraordinaria] celebrada o día 12 de novembro de 2018, acordou a aprobación provisional de a modificación ordenanza fiscal servizo axuda no fogar para adecuala ó prezo do servizo, acordado en sesión do Pleno do Concello de data 14 de maio de 2018. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://campolameiro.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. O ALCALDE DOCUMENTO ASINADO ELECTRÓNICAMENTE
IN407A 2018/6-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN DE INSTALACIÓN ELÉCTRICA EN SALVATERRA DE MIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/04/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 21 de marzo de 2018 O xefe territorial Ignacio Rial Santomé
CONVOCATORIA PARA A CONTRATACIÓN LABORAL TEMPORAL DE MONITORES DEPORTIVOS NO CONCELLO DE BUEU
ADMINISTRACIÓN LOCAL — Municipal — Bueu (Contratos administrativos, 07/09/2018)

Por Acordo adoptado pola Xunta de Goberno Local, en sesión ordinaria celebrada con data 29 de agosto de 2018 aprobáronse as bases que regulan o proceso selectivo para a contratación laboral temporal de dous monitores deportivos no Concello de Bueu para a execución do Programa “BUEU CONCELLO SAUDABLE 2018-2019” As bases do proceso selectivo poderán consultarse no taboleiro de anuncios do Concello, no Taboleiro Electrónico e na páxina web do Concello (https://concellodebueu.gal). O prazo de presentación de instancias para participar no proceso selectivo é de 05 días hábiles a contar desde o día seguinte á publicación deste anuncio no Boletín Oficial da Provincia de Pontevedra. As bases da convocatoria e cantos actos administrativos deriven das mesma e das actuacións do Tribunal Cualificador, poderán ser impugnados polos/as interesados/as no caso e na forma establecidos na Lei 39/2015 de 1 de Outubro, de Procedemento Administrativo común das Administracións Públicas, así como na Lei Reguladora da Xurisdición Contencioso Administrativa e normas vixentes concordantes. A presentación de reclamacións non suspenderá a continuación do proceso selectivo salvo que así o decida o órgano convocante do mesmo. Documento asinado electronicamente á marxe.
LISTA PROVISIONAL DE ADMITIDOS E EXCLUÍDOS
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 28/03/2018)

Para os efectos oportunos publícase que, con esta data, esta Alcaldía ditou o seguinte decreto: “De conformidade co expediente do concurso oposición libre dunha praza pertencente á escala de administración xeral, subescala auxiliar administrativa subgrupo C2, cuxas bases foron aprobadas pola xunta de goberno local en sesión do día 15/12/17, e publicadas no BOP do 28/12/17, e en extracto no DOG do 02/02/18, e no BOE do 21/02/18, data a partir da cal comezou a presentación de solicitudes, que rematou o 13/03/18, consonte co disposto na base terceira da convocatoria acordo: 1º.- Declarar admitidos e excluídos provisionalmente os seguintes aspirantes: Requírese aos interesados para que durante o prazo de dez días hábiles seguintes á publicación deste anuncio no Boletín Oficial da Provincia de Ourense e no taboleiro de edictos do concello, corrixan os reparos sinalados, acompañando para tal fin os documentos preceptivos, coa advertencia de que se non o fixesen se lles terá por desistidos da solicitude, publicándose no seu día, na mesma forma, a pertinente resolución, na que se aprobará, así mesmo, a lista definitiva de admitidos e excluídos.” Fornelos de Montes, a 16 de marzo de 2018. O alcalde Emiliano Lage Rodríguez
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE MARZO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 18/04/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de marzo de 2018 e que tramitou o Servizo de Cohesión Social e Xuventude da institución provincial. Pontevedra, 10 de abril de 2018 A deputada delegada O secretario Digna Rosa Rivas Gómez Carlos Cuadrado Romay
TRANSFERENCIA DE CRÉDITO 2/18
ADMINISTRACIÓN LOCAL — Municipal — Sanxenxo (Presupostos e cadros de persoal, 10/10/2018)

Transcorrido o prazo de exposición pública da modificación de crédito, na modalidade de transferencia de crédito nº 2/18, por importe de 30.697,41 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do estado de gastos do orzamento xeral correspondente ao ano 2018 da entidade local, ao tratarse dunha transferencia entre o mesmo capítulo de gastos, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a 2 de outubro de 2018. O alcalde Telmo Martín González
DH. A36.42078, SOLICITUDE DE ALICIA CURRÁS FDEZ., ALBERTO CANOSA CONDE E ALBERTO CANOSA CURRÁS, PARA UN CAUDAL DE AUGA DUN MANANCIAL PARA REGA, USO DOMÉSTICO E SANITARIO, NO LUGAR DE BERGUNDE, PARROQUIA FIGUEIRIDO, CONCELLO DE VILABOA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 30/10/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Araceli Isabel Cannizzo Larragan, Maria Salido Orera Dela Cruz e Andrea Lucia Ayguasanosa Saludas CAUDAL: 2116,30 m3/ano DESTINO: rega, uso doméstico e sanitario ORIXE: manancial en pol.29, parc.218 do catastro de Vilaboa LUGAR: Bergunde PARROQUIA: Figueirido (Santo André) CONCELLO: Vilaboa O manancial cáptase en depósito formigón 2,50x5,00x1,75 m do que segue tubo PE Ø 25 mm duns 1015,79 m ata parc.378 do pol.28 para abastecemento da vivenda existente e rega da parcela e á parc.389, pol.28, para uso sanitario nunha nave. Ao longo deste tubo derívanse tres ramais do mesmo tipo para rega de parcelas propiedade dos solicitantes. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 10 de outubro de 2018 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
EXPOSICIÓN PÚBLICA APROBACIÓN INICIAL DO ORZAMENTO XERAL 2018
ADMINISTRACIÓN LOCAL — Municipal — Soutomaior (Presupostos e cadros de persoal, 09/04/2018)

Aprobado inicialmente polo Pleno da Corporación en sesión celebrada o día 28 de Marzo de 2018, o Orzamento Xeral para o exercicio económico 2018, a Relación de Postos de Traballo e plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ó público na Secretaría deste Concello, por prazo de quince días hábiles, que empezará a contarse dende o seguinte ó da publicación do presente edito no B. O. da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. Alcalde-Presidente desta Corporación. Soutomaior 3 de Abril de 2018 O ALCALDE Agustín Reguera Ocampo
DH. A36.4097 MODIFICACIÓN CARACTERÍSTICAS DA CONCESIÓN OUTORGADA Á COMUNIDADE DE USUARIOS DA ZARRA DE BUSTO, CONCELLO DE LALÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/04/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 7 de febreiro de 2018 e como resultado do expediente incoado ó efecto, aprobouse a modificación das características da concesión outorgada á Comunidade de Usuarios da Zarra de Busto con data 27/11/2002, para o aproveitamento d e 17.350 m 3 anuais de auga que procede dos mananciais Zarra de Busto, Portarreimoure e Pardiña, situados na parroquia de Busto (San Facundo), no concello de Lalín (Pontevedra), con destino a uso doméstico. O xefe do servizo de Tramitación Técnico-Administrativa do Dominio Público Hidráulico Liviu Marian El Mai Rudaru
PADRÓN SERVIZO DE AXUDA A DOMICILIO, MES DE MARZO DE 2018
ADMINISTRACIÓN LOCAL — Municipal — Lalín (Subvencións e axudas, 30/04/2018)

Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día seguinte á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, documento asinado electronicamente ao marxe. O alcalde Rafael Cuíña Aparicio
APROBACIÓN INICIAL DO PROXECTO DE REPARCELACIÓN AR3
ADMINISTRACIÓN LOCAL — Municipal — Cañiza, A (Urbanismo e Patrimonio, 29/08/2018)

En cumprimento do disposto nos artigos 269 e 270 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia; no sistema de cooperación, o proxecto de equidistribución sométese a exposición pública durante o prazo dun mes mediante anuncio que se publicará no boletín Oficial da Provincia en un dos xornais de maior difusión, durante o cal os interesados poderán examinar o expediente nas Oficinas Xerais do Concello localizadas na primeira planta do edificio sito na rúa Oriente 11, así como presentar as alegacións, reclamacións ou suxestións que desexen, mediante escrito dirixido á Alcaldía. Así mesmo, publícase para os efectos de legal notificación a aqueles afectados que puidesen resultar descoñecidos, en virtude do previsto no artigo 44 da Lei 39/2015, do 1 de outubro, do procedemento administrativo común das administracións públicas. Documento asinado electronicamente por MIGUEL A. DOMINGUEZ ALFONSO, Alcalde do Concello de A Cañiza.
DH. W36.59072, SOLICITUDE DO CONCELLO DE RODEIRO, PARA PROXECTO DA CONSTRUCIÓN DA PONTE SOBRE O REGO DE TURUBELO, NO CAMIÑO RURAL QUE COMUNICA PEDROSO (CONCELLO RODEIRO) CON GURGUEIRO (CONCELLO AGOLADA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 16/01/2018)

O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos concellos de Rodeiro e Agolada ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a 21 de decembro de 2017. O Xefe do Servizo Territorial Ángel Gómez Rey
APROBACIÓN DEFINITIVA DO EXPEDIENTE DE MODIFICACIÓN DE CRÉDITOSNº 42/2018 POR SUPLEMENTO DE CRÉDITO 1/2018
ADMINISTRACIÓN LOCAL — Municipal — Moaña (Presupostos e cadros de persoal, 12/12/2018)

Rematado o prazo de exposición pública do Acordo plenario de data 25 de outubro de 2018, de aprobación inicial do expediente modificación de créditos nº 42/2018, na modalidade de suplemento de crédito 1/18 sobre o orzamento municipal do ano 2018, sen que se presentaran alegacións contra o mesmo, considerase definitivamente aprobado conforme ó disposto nos artigos 177 en relación co 171 do Texto refundido da Lei Reguladora de Facendas Locais e 38.3 en relación co 23.1 do Real Decreto 500/1990 de 20 de abril. O resumo por capítulos do orzamento municipal vixente, unha vez incorporada a modificación operada, queda do seguinte xeito: Asinado dixitalmente na marxe.
EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS NÚMERO 1/2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 26/02/2018)

O Pleno da Deputación Provincial de Pontevedra na sesión ordinaria que tivo lugar o día 23 de febreiro de 2018, aprobou inicialmente o expediente de modificación de créditos número 01/2018, por importe total, a efectos de variacións por capítulos, de 30.829.273,65 euros, e que inclúe suplementos de créditos por importe total de 23.378.001,53 euros e créditos extraordinarios por importe total de 7.451.272,12 euros. Este expediente de modificación de créditos número 01/2018 tamén inclúe a modificación das bases 16ª 17ª 26ª 29ª e 36ª, de execución do vixente orzamento provincial, así como unha corrección de erros detectados na base 52ª e no anexo II das mesmas. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. O que se fai público para xeral coñecemento e efectos. Pontevedra, 23 de febreiro de 2018. O Deputado Delegado, O Secretario, Asdo. Carlos López Font Asdo. D. Carlos Cuadrado Romay
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.18/2018 EXP. NÚM.810/2018
ADMINISTRACIÓN LOCAL — Municipal — Vila de Cruces (Presupostos e cadros de persoal, 07/11/2018)

En cumprimento do artigo 169.3, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público (anuncio no BOP nº 193 de data 5/10/2018), quedou automáticamente elevado a definitivo o acordo plenario de aprobación inicial adoptado con data 26 de setembro de 2018, sobre modificación de Créditos na modalidade de Transferencia de Créditos Nº 18/2018. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE DOCUMENTO ASINADO ELECRONICAMENTE Á MARXE
EXECUCIÓN DE TÍTULOS XUDICIAIS 013/2018, NOTIFICACIÓN A ASESORES MOREIRA RENOVABLES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 12/06/2018)

Fago saber: Que no procedemento EXECUCIÓN DE TÍTULOS XUDICIAIS 13/18, seguidos a instancia de Dª ESTEFANÍA FERNÁNDEZ COSTAS fronte á empresa ASESORES MOREIRA RENOVABLES, S. L., ditouse a seguinte resolución, da que se achega un extracto: “Auto: Maxistrado-Xuíz. D. GUILLERMO JOAQUIN DE MORALES AMIGO.—Vigo, un de febreiro do dous mil dezaoito. Único. Dª MARIA NAYRA KAREN PATRICIA ZENZANO BORDANABA presentou un escrito no cal solicitaba a execución da SENTENZA con data do 23.11.17 fronte a ASESORES MOREIRA RENOVABLES, S. L (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a ASESORES MOREIRA RENOVABLES, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, vinteoito de maio do dous mil dezaoito.—O Letrado de la Administración de Xustiza.
CORRECCIÓN DE ERRO NAS BASES DE AXUDAS A ESTUDOS
ADMINISTRACIÓN LOCAL — Municipal — Vilagarcía de Arousa (Subvencións e axudas, 25/09/2018)

Apreciado un erro no anuncio das BASES REGULADORAS DO OUTORGAMENTO DE AXUDAS PARA ESTUDANTES UNIVERSITARIOS/AS E DE CICLOS SUPERIORES DE FORMACIÓN PROFESIONAL QUE, RESIDINDO EN VILAGARCÍA DE AROUSA, REALICEN OS SEUS ESTUDOS FÓRA DO TERMO MUNICIPAL NO CURSO 2017/2018, publicado no BOP nº 172, do 6 de setembro, en relación á AUTORIZACIÓN PARA PODER SOLICITAR DATOS TRIBUTARIOS Á AXENCIA TRIBUTARIA RELATIVOS AO NIVEL DE RENDA (IRPF): Onde dí: INFORMACIÓN TRIBUTARIA AUTORIZADA: DATOS QUE POSEA A AXENCIA TRIBUTARIA DO IMPOSTO SOBRE A RENDA DAS PERSONAS FÍSICAS DO EXERCIZO 2016. (No anexo a presentar) Debe dicir: INFORMACIÓN TRIBUTARIA AUTORIZADA: DATOS QUE POSEA A AXENCIA TRIBUTARIA DO IMPOSTO SOBRE A RENDA DAS PERSONAS FÍSICAS DO EXERCIZO 2017. (No anexo a presentar) Vilagarcía de Arousa, a 10 de setembro de 2018. O Alcalde Alberto Varela Paz
LICITACIÓN DO SERVIZO DE ASISTENCIA TÉCNICA INFORMÁTICA DO CONCELLO DE MOS
ADMINISTRACIÓN LOCAL — Municipal — Mos (Contratos administrativos, 07/03/2018)

Na Xunta de Goberno Local de data 28.02.2018, aprobouse o expediente de contratación e os pregos de condicións de Servicio de asistencia técnica informática do Concello de Mos.1. Entidade adxudicadora: Concello de Mos.2. Obxecto do Contrato: SERVICIO DE ASISTENCIA TÉCNICA INFORMÁTICA DO CONCELLO DE MOS. CPV: 50312 3. Duración do servizo: dous anos con posibilidade de prórroga por outros dous anos.4. Procedimento: Aberto.5. Prezo do contrato: 35.000 euros/anuais mais 7.350 euros de IVE.6. Garantías. Provisoria: Non se esixe. Definitiva: 5% do importe da adxudicación.7. Obtención de información e documentación: a través da páxina web do Concello: http://www.mos.es/ e no Concello de Mos. Praza do Concello nº 1, Petelos.36416. Mos. Pontevedra. Teléfono: 986331200, Telefax: 986336618.8. Requisitos xerais do contratista sinalados no prego de condicións administrativas. Clasificación: Non se esixe 9. Presentación de proposicións: a) Prazo e lugar: No Concello de Mos (Pontevedra) durante ós quince días naturais desde o seguinte ó de publicación do presente anuncio no último boletín (DOGA ou BOP). De 9.00 á 14.00 de Luns a Venres no Rexistro Xeral do Concello ou por calquera outro medio o que se refire o artigo 16 da Lei 39/2015. b) Documentación a presentar: As proposicións en sobres pechados, coas inscripcións e contendo a documentación que se sinala nos pregos de condicións.10. Apertura das ofertas: Na Casa do Concello de Mos, o 6º día hábil seguinte ó de finalización do prazo para a presentación de proposicións.11. Gastos de anuncios: A cargo do adxudicatario. Mos, 1 de marzo de 2018. A alcaldesa Nidia Mª Arévalo Gómez Documento asinado electrónicamente.
CONVOCATORIA XUNTA XERAL ORDINARIA
SECCIÓN NON OFICIAL —  — Comunidad de Usuarios de Palmás-Costa (Outros documentos, notificacións e informacións públicas, 03/04/2018)

A que subscribe, Mª Jesús Cortegoso Calvar, N. I. F XXXXXXXXX veciña do lugar de Costa nº 5, parroquia de San Pedro de Domaio, CP 36957, concello de Moaña, Pontevedra, pola presente convoco á Xunta Xeral Ordinaria a todos os usuarios da Comunidade de Usuarios de Augas de Palmás-Costa, que se celebrará o 29-04-2018, ás 10:30 e ás 11:00 horas, na primeira e segunda convocatoria respectivamente, no local da Asociación de Montes de Domaio, coa seguinte orde do día: 1.- Lectura e aprobación, se é o caso, da acta anterior.2.- Presentación da memoria do ano 2017.3.- Estado de contas.4.- Información xeral.5.- Elección de novos membros da Xunta deGoberno.6.-Rogos e preguntas. Domaio, 20 de marzo de 2018 A Secretaria Asdo. Mª Jesús Cortegoso Calvar
CONTRATACIÓN DO SERVIZO DE PREVENCIÓN DE RISCOS LABORAIS E VIXILANCIA DA SAÚDE
ADMINISTRACIÓN LOCAL — Municipal — Nigrán (Contratos administrativos, 15/01/2018)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2017/168C a) Descrición do obxecto: CONTRATACIÓN DO SERVIZO DE PREVENCIÓN DE RISCOS LABORAIS E VIXILANCIA DA SAÚDE b) Prazo de execución (meses): 4 anos. a) Tramitación: Ordinaria b) Procedemento: Aberto. c) Forma: Concurso. Importe total (euros): Presuposto base de licitación sen IVE: 24.000,00 Euros (sen IVE) para a totalidade do contrato. a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentacion de ofertas. a) Clasificación: Non se require clasificación. a) Data límite de presentación: 15 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: a) Entidade: Concello de Nigrán (Pontevedra). b) Data: décimo día hábil contado a partir do seguinte ó de finalización do prazo de presentación das ofertas. c) Hora: 13,00 horas. Perfil do Contratante do Concello de Nigrán na Plataforma de Contratos da Xunta de Galicia.https://www.contratosdegalicia. gal/consultaOrganismo. jsp? lang=gl&ID=800&N=292&OR=292&SORT=2&ORDER=2. O ALCALDE-PRESIDENTE
LICITACIÓN EXPEDIENTE 386-242, "SEGURO DE RESPONSABILIDADE CIVIL E PATRIMONIAL DO CONCELLO DE VIGO E OS SEUS ORGANISMOS AUTÓNOMOS"
ADMINISTRACIÓN LOCAL — Municipal — Vigo (Contratos administrativos, 19/03/2018)

1. Entidade que adxudica: organismo: Concello de Vigo. Dependencia: Patrimonio. Nº expediente: 386-242.2. Obxecto do contrato: a prestación ó Concello de Vigo e ós seus organismos autónomos do servizo de seguro de responsabilidade civil patrimonial do Concello de Vigo e os seus organismos autónomos. Lugar de execución: Vigo. Prazo de execución: 2 anos. Prórroga: Sí, dúas prórrogas dun ano de duración cada unha.3. Tramitación e procedemento Tramitación: Ordinaria. Procedemento: Aberto.4. Presuposto base: 440.000,00.- euros. IVE a soportar pola Administración: exento. Orzamento total: 440.000,00.- euros.5. Garantías esixidas. a) Provisional: non se esixe. b) Complementaria: non. c) Definitiva: 5 % do importe da adxudicación.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Solvencia económica e financeira: os licitadores que no conxunto dos últimos tres anos teñan un volume de facturación que sexa igual ou superior ao prezo do contrato. b) Solvencia técnica e profesional: Unha relación dos principais servizos ou traballos, de igual ou similar natureza que os que constitúan o obxecto do contrato, realizados nos últimos cinco anos (entenderase que este prazo remata o último día para a presentación de ofertas) que inclúa importe, datas e o destinatario, público ou privado. Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato 8. Presentación de Ofertas: Prazo: o prazo rematará o 12 de abril de 2018 Documentación: a esixida nas cláusulas 13 e 14 do prego de condicións administrativas. Lugar de presentación: Rexistro Xeral do Concello de Vigo, Pza. do Rei nº1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e conómica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 6 marzo de 2018, O Concelleiro delegado de Contratación, P. D. (Decreto 19-06-2015 e Acordo 19-06-2015) David Regades Fernández
EXTRACTO DE ACORDOS ADOPTADOS POLO PLENO EN SESIÓN DE DATA 11.09.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 24/09/2018)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día. Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). O Secretario.
APROBACIÓN INICIAL DA MODIFICACIÓN DO ARTIGO 7 DA ORDENANZA REGULADORA DO ESTACIONAMENTO DE HORARIO LIMITADO GRATUITO NA QUE SE DETERMINA ZONA AZUL (ORA)
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 27/07/2018)

Por acordo do Pleno de data 22.06.2018, aprobouse inicialmente a modificación do artigo 7 da Ordenanza reguladora do estacionamento de horario limitado gratuito na que se determina zona azul (ORA), engadindo un novo apartado, coa redacción que a continuación se recolle: «Artigo 7. Vehículos exentos de limitación na zona azul. Están exentos das limitacións de estacionamento na zona azul: (…) Artigo 7.5.- Os vehículos de persoal sanitario acreditados coa correspondentetarxeta emitida polo Concello de Salceda de Caselas.» De conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese a información pública polo prazo de 30 días a contar desde o día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados no portal web do Concello http://salcedadecaselas.es/ e na sede electrónica deste Concello http://salcedadecaselas.sedelectronica. gal No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza. O Alcalde, no lugar e data sinalado electrónicamente á marxe. DOCUMENTO ASINADO ELECTRONDOCUMENTO ASINADO ELECTRONICAMENTE
CORRECCIÓN DO ERRO MATERIAL DETECTADO NO APDO.4.1, 1º PFO., DA BASE SÉTIMA E NO MESMO APARTADO E PARÁGRAFO DA “DOCUMENTACIÓN” DO ANEXO I DAS «BASES REGULADORAS DAS SUBVENCIÓNS BONO–TAXI 2018"
ADMINISTRACIÓN LOCAL — Municipal — Vigo (Subvencións e axudas, 16/05/2018)

Corrección do erro material material detectado no Apdo.4.1, 1º pfo., da Base sétima e no mesmo apartado e parágrafo da “Documentación” do Anexo I das «Bases reguladoras das subvencións destinadas a proporcionar, no exercicio de 2018, mediante a utilización do “bono–taxi”, un medio alternativo de transporte adaptado a aquelas persoas con discapacidade, gravemente afectadas na súa mobilidade, que non poden utilizar con carácter xeral o transporte público colectivo», aprobadas pola Xunta de Goberno Local do Concello de Vigo o 22.03.2018» (Expte. Núm.151167/301). A Xunta de Goberno Local, na súa sesión ordinaria do 5 de maio de 2018, adoptou o seguinte acordo: “PRIMEIRO: Aprobar a corrección do erro material detectado no Apdo.4.1, 1º pfo., da Base sétima e no mesmo apartado e parágrafo da “Documentación” do Anexo I das «Bases reguladoras das subvencións destinadas a proporcionar, no exercicio de 2018, mediante a utilización do “bono–taxi”, un medio alternativo de transporte adaptado a aquelas persoas con discapacidade, gravemente afectadas na súa mobilidade, que non poden utilizar con carácter xeral o transporte público colectivo», referido á identificación do exercicio ó que deberá referirse o certificado anual de ingresos en concepto de pensións da Seguridade Social, subsidio de desemprego, pensións non contributivas, RISGA e demais prestacións públicas, que é o 2016 e non o 2017 como por erro se fixo constar. SEGUNDO: Unha vez subsanado o erro padecido, a redacción dese Apdo.4.1, 1º pfo., da Base sétima e da “Documentación” queda do seguinte xeito: «Certificado anual dos ingresos percibidos correspondentes ó ano 2016 expedido polo organismo competente, das pensions da seguridade social, subsidio de desemprego, pensións non contributivas, RISGA ou calquera outra prestación pública que se estea a percibir». TERCEIRO: Publicar este acordo e o texto correxido no Boletín Oficial da Provincia de Pontevedra”. Vigo, o 5 de maio de 2018.—A Concelleira delegada da Área de Política Social, Dª Mª Isaura Abelairas Rodríguez.
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE TRES PRAZAS DE TÉCNICA OU TÉCNICO DE LABORATORIO, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 09/08/2018)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda libre, RESOLVO aprobar a lista provisional de persoas aspirantes admitidas e excluídas no proceso de selección de tres prazas de técnica ou técnico de laboratorio, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 6 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
CONTRATACIÓN DO SERVIZO DE CREACIÓN E MANTEMENTO DO OBSERVATORIO SOCIOECONÓMICO DE VIGO
ADMINISTRACIÓN LOCAL — Municipal — Vigo (Contratos administrativos, 08/03/2018)

1. Entidade que adxudica: organismo: Concello de Vigo. Dependencia: Desenvolvemento Local e Emprego. Nº expediente: 14689-77.2. Obxecto do contrato: a prestación do servizo de creación e mantemento do observatorio socioeconómico de Vigo. Lugar de execución: Concello de Vigo. Prazo de execución: 4 anos. Prórroga: 2, dun ano de duración cada unha 3. Tramitación e procedemento. Tramitación: Ordinaria. Procedemento: Aberto.4. Presuposto base: 58.533,15.- euros. IVE a soportar pola Administración: 12.291,96.- euros. Orzamento total: 70.825,11.- euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas. Lugar de presentación: Rexistro Xeral do Concello de Vigo, Pza. do Rei n 1 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Vigo, 5 de marzo de 2018 O Concelleiro delegado de Contratación, P. D. (Decreto 19.6.2015 e Acordo 19.6.2015) David Regades Fernández
CORRECCIÓN DE ERRO NAS BASES E O ANUNCIO DE CONVOCATORIA DO PROGRAMA DEPOEMPRENDE NA ESCOLA, DEPOEMPRENDE NA ESO E DEPOEMPRENDE NA FP (CONVOCATORIA 2018-2019)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/07/2018)

No Boletín Oficial da provincia nº 117, do 19 de xuño de 2018, publicáronse as bases e o anuncio de convocatoria do Programa “Depoemprende na Escola”, “Depoemprende na ESO” e “Depoemprende na FP” (convocatoria 2018 – 2019) dirixida ós centros docentes sostidos con fondos públicos dependentes da Consellería de Cultura, Educación e Ordenación Universitaria que impartan ensinanzas de educación primaria, educación especial, educación secundaria e formación profesional da provincia de Pontevedra. Advertido neste anuncio un erro tipográfico na base 4ª, ó abeiro do establecido no artigo 109 da Lei 39/2015 de 1 de outubro, do procedemento administrativo común das Administracións Públicas, procédese á súa rectificación no senso que onde di: “O prazo de presentación de solicitudes comezará o día seguinte da publicación deste anuncio no Boletín Oficial da Provincia de Pontevedra (BOP) e rematará o día 15 de xullo de 2017”, debe dicir: “ O prazo de presentación de solicitudes comezará o día seguinte da publicación deste anuncio no Boletín Oficial da Provincia de Pontevedra (BOP) e rematará o día 16 de xullo de 2018”. Pontevedra, 05 de xullo de 2018 O Xefe do Servizo de Promoción do Emprego e Desenvolvemento Local Przemyslaw Mcmahon Castroda